**Genereer inligting uit ’n tabel**

***Sorting***

* Regsklik in een van die velde bv. die *Artist*-kolom. Kies *Sort A to Z*. Die data in die tabel sal nou in alfabetiese volgorde volgens die naam van die kunstenaar gesorteer wees.
* Jy kan ook van die sorteer-ikone in die *Sort & Filter*-groep op die *Home*-tab gebruik maak.
* Om weer die oorspronklike volgorde te vertoon, klik op die *Remove Sort*-opdrag in die *Sort & Filter*-groep op die *Home*-tab.

***Filtering***

Gestel ons wil net die rekords van CD’s met ’n vervangingswaarde van R120 vertoon:


* Vind enige rekord waarvan die vervangingswaarde R120 is en regsklik op die waarde.
* Kies die opsie *Equals R 120.00*
* Net die rekords waarvan die vervangingswaarde (*ReplacementValue*-veld) R120 is word vertoon.
* Omdat jy ’n rekord met ’n vervangingswaarde van R120 geselekteer het, kry jy ’n aantal filters vir die waarde R120.
* Jy kan dieselfde filters kry deur op die *Selection*-opdrag in die *Sort & Filter*-groep op die *Home*-tab te klik.
* Die *Selection*-opdrag verskaf ook ’n opsie *Between* wat jou sal toelaat om ’n minimum- en maksimum waarde in te sleutel sodat net waardes tussen die twee waardes (beide ingesluit) vertoon word.
* Klik op *Filter* in die *Sort & Filter*-groep op die *Home*-tab, en kies dan *Clear filter from ReplacementValue* om die filter te verwyder.

*Let op::*

* ’n Filter is dus ’n kriterium of reël wat jy vir ’n veld opstel om aan te dui watter rekords die waardes wat jy vir die velde wil sien, bevat. Die rekords wat veld-waardes bevat wat nie aan die kriterium voldoen nie, word nie vertoon nie – totdat die filter weer verwyder word.
* Jy kan filters op meer as een veld toepas. Elke filter sal dan toegepas word op die waardes wat sigbaar gebly het as gevolg van die vorige filter.
* Om alle filters van alle velde te verwyder, klik op *Advanced* in die *Sort & Filter*-groep op die *Home*-tab.

***Berekeninge***

* Klik op die *Totals*-opdrag in die *Records*-groep op die *Home*-tab. Daar sal ’n venster onderaan die skerm verskyn.
* Klik in die venster in die veld waarvan jy ’n opsomming wil sien.



Daar is verskillende opsies beskikbaar vir die verskillende tipes data. Jy kan byvoorbeeld net tel hoeveel name in ’n tabel is, maar jy kan die gemiddeld bereken van al die bedrae in ’n veld.